stanford-oval/wikipedia huggingface dataset:
מהתלה אינסופית
עלילה

הפרק הראשון של הספר קורה לקראת סוף שנת גלאד (בעולם העתידני של הספר יש "זמן מסובסד": כל שנה קרויה על שם מותג אחר, ולא ממוספרת), ומציג כביכול את התוצאות של שאר העלילה, שקורית בשנה הקודמת לכך. ככל הנראה, השנים המקבילות לשנים הללו הן 2009-2010. העלילה נפרשת מול הקורא במידה רבה באופן מרומז, כאשר פרטי עלילה מרכזיים לעיתים קרובות אינם נאמרים במפורש אלא כשמועה או השערה של אחת הדמויות, או שהקוראים יכולים להסיק אותם מהנסיבות. ריבוי הפרטים ברומן זיכה אותו בכינוי "רומן אנציקלופדי".
הספר נחשב לרומן פוסטמודרני בשל פיתוח העלילה הלא-ליניארי שלו והיעדרו של פתרון לרוב קווי העלילה. לאחר פרסום הרומן, וולאס טען שהעלילה מתכנסת לפתרון, "אבל ממש מעבר לעמוד האחרון", אך מאוחר יותר הוא הודה בפני ג'ונתן פראנזן שלמעשה אין פתרון כזה.
מוטיבים > המלט

שם הספר לקוח מהמחזה המלט של ויליאם שייקספיר. בסצנה הראשונה במערכה החמישית הוא מופיע כך:
Alas, poor Yorick! I knew him, Horatio: a fellow of infinite jest, of most excellent fancy: he hath borne me on his back a thousand times; and now, how abhorred in my imagination it is!
"מהתלה אינסופית" הוא גם השם שג'יימס אינקנדנזה נתן לסרט שלו, שלו הוא יצר מספר גרסאות כאשר האחרונה ביניהן היא הסרט הקטלני. הרבה מהסרטים שלו יצאו תחת חברת ההפקה Poor Yorick Entertainment.
המחזה המלט מופיע מפורשות פעם אחת בספר, כאשר האל מציין שהדבר שמוזר בעיניו במחזה הוא שהמלט, שמפקפק בהכל, מעולם לא פקפק בכך שרוח הרפאים שהוא מדבר איתה היא אמיתית. זה קורה לאחר שאורת'ו סטייס מספר להאל שהוא חושד שהוא רדוף על ידי רוח רפאים, ובסמוך להופעת רוח הרפאים של אביו של האל בפני דון גייטלי.
בעוד שבמחזה המלך מת ויורש אותו אחיו, בספר מי שיורש את ג'יימס כמנהל האקדמיה הוא אחיה המאומץ של אשתו, צ'ארלס טרוויס. האל, בניגוד להמלט, איננו מדבר עם רוחו של אביו באופן ישיר.
ביאורים

↑  לדוגמה, הפילמוגרפיה המלאה של ג'יימס אינקנדנזה מופיעה בהערת שוליים ארוכה, לרבות שנת הפצה, סוג הצילום ופרטים טכניים נוספים על כל סרט. כל אחד מעשרות הסמים שמוזכרים בספר זוכה גם הוא להערת שוליים שמציינת ממה הוא מורכב, שמות נרדפים, מקום ייצור וכדומה. גם הדמויות והמקומות נוטים להיות מפורטים מאוד.
↑  ככל הנראה, האל לא ראה את הסרט, וג'יימס גנז אותו, אולי כי הוא הבין את הסכנה שבו (ר' בהמשך). עם זאת, מספר עותקים של הסרט נותרו ונעשה בהם שימוש ככלי נשק. ג'יימס ביקש בצוואתו שכל העותקים הראשיים של הסרטים שלו (שרק אותם אפשר לשכפל) ייקברו יחד איתו.
↑  ככל הנראה רק משפחת אינקנדנזה וג'ואל ון-דיין יודעים שהעותקים המקוריים קבורים יחד עם ג'יימס. ג'ואל לא נכחה בהלוויה אז היא אולי לא יודעת את המיקום המדויק של הקבר, שהוא לא בבית קברות אלא איפשהו בתוך ה"קמירות".
↑  ההחלטה על הפלישה קורית לאחר שמרת' מבקר בבית המעבר למכורים נקיים, ומדווח לסטיפלי על הימצאה של ג'ואל ון-דיין שם. לכן הפלישה והפגישה של סטיפלי וג'ואל קורים בסמוך.
↑  הסם גם מכונה ברחוב Madam Psychosis, שהוא שם הבמה של ג'ואל ון-דיין בתור מגישה של תוכנית לילית ברדיו.
1 2  אותו רופא קיבל את הסרט בדואר, במעטפה לא חתומה שהגיעה מאריזונה. מכיוון שאריזונה היא מקום מגוריו של אורין אינקנדנזה (בנם הבכור של אבריל וג'יימס), שגם בשלב מסוים בסיפור נמצא בסניף דואר ללא הסבר, מרמזת אולי שהוא זה ששלח את הסרט.
↑  אם כי כנראה לא העותק המקורי.
הערות שוליים

↑  Don Gallo, Ted Hipple, Jennifer L. Claiborne, Bold Books for Teenagers: The Best Young Adult Novels of All Time, or "The Chocolate War" One More Time, English Journal 94, 2005-01-01, עמ' 99 doi: 10.2307/30046432
1 2  Wiki Contributors, Subsidized Time, wallacewiki
↑  Stephen J. Burn, “Webs of Nerves Pulsing and Firing”: Infinite Jest and the Science of Mind, New York: Palgrave Macmillan US, 2013, עמ' 59–85, ISBN 978-1-349-34112-2
↑  Burn, Stephen J. "'Webs of nerves pulsing and firing': Infinite Jest and the science of mind". A Companion to David Foster Wallace Studies. 58–96
↑  William Beutler, מיקום הקמירות על מפה, באתר Infinite Atlas, ‏2012
↑  הערת שוליים 40
↑  פרק 29
1 2  Dan Schmidt, Notes on David Foster Wallace's INFINITE JEST, dfan.org
1 2  Aaron Swartz, What Happens at the End of Infinite Jest?, aaronsw.com, ‏16.9.2009
↑  פרק 71
↑  כזכור, להאל התחילו בעיות עם הבעות הפנים שלו בשלב זה, מה שגם עשוי להיות סיבה לאשפוז, בדומה לאשפוז שלו לאחר התקרית בפרק הראשון.
↑  Michael Moats, The Infinite Jest Liveblog: What Happened, Pt. 1, Fiction Advocate, ‏2012
↑  Shakespeare's Hamlet Act 5 Scene 1 - Alas, poor Yorick! The grave-diggers' scene, www.shakespeare-online.com
| --- | --- |
בקרת זהויות :  NLI: 987008729218105171  GND: 7634667-5  LCCN: no2019131581  SUDOC: 162513887  VIAF: 217047035   WorldCat (עם VIAF): 217047035
משל האדון והעבד

משל האדון והעבד הוא אחד ממשלי ישו שסופר על ידי ישו בברית החדשה, נמצא רק בבשורה על פי לוקאס (לוקאס י"ז 10-7) המשל מלמד כי כאשר מישהו "עשה את מה שאלוהים מצפה ממנו, הוא (או היא) רק מבצע את חובתו."
תפילת ההודיה לאחר הטקס סעודת האדון על ידי תומאס אקווינס כוללת ביטוי דומה לפסוק האחרון במשל הזה:

אני מודה לך, אדון קדוש, האב הכול יכול, אלוהים הנצחי, שהעניק לי, ולא בשל מעלותי הטובות, אלא בטובך, חסדך וברחמיך אלוהים, המאפשר לי החוטא, שאינו ראוי, להיות עבדך.

(ציור של אלפונס לגרוס)
סיפור המשל

המשל נכתב כדלקמן:
7 מִי בָכֶם אֲשֶׁר לוֹ עֶבֶד חֹרֵשׁ אוֹ רֹעֶה אֲשֶׁר יָבֹא מִן־הַשָׂדֶה וְאָמַר אֵלָיו מַהֵר גְּשָׁה־הֵנָּה וְהָסֵב׃ 8 הֲלֹא יֹאמַר אֵלָיו הָכֵן לִי אֲרוּחַת הָעֶרֶב וַחֲגֹר מָתְנֶיךָ וְשָׁרֲתֵנִי עַד אִם־כִּלִּיתִי לֶאֱכֹל וְלִשְׁתּוֹת וְאָכַלְתָּ וְשָׁתִיתָ גַּם־אָתָּה׃ 9 הֲגַם יוֹדֶה לָעֶבֶד עַל־אֲשֶׁר עָשָׂה מִצְוָתוֹ אָמַרְתִּי לֹא׃ 10 כֵּן גַּם־אַתֶּם אַחֲרֵי עֲשׂוֹתְכֶם אֶת כָּל־אֲשֶׁר צֻוֵּיתֶם אִמְרוּ אֲנַחְנוּ עֲבָדִים אֵין־מוֹעִיל בָּם כִּי רַק אֶת־הַמֻּטָּל עָלֵינוּ עָשִׂינוּ׃
פרשנות

ישו מספר את המשל הזה לתלמידיו-שליחיו לאחר שהזהיר אותם שעליהם לסלוח איש לרעהו, גם אם האחד יחטא לשני שבע פעמים ביום, אם האחד שחטא יחזור בו ויבקש סליחה ממי שפגע בו. השליחים חשו שלשם כך יש צורך באמונה גדולה מאוד ובקשו מישו "הוֹסֵף לָנוּ אֱמוּנָה". בתשובתו אומר להם ישו "לוּ־הָיְתָה לָכֶם אֱמוּנָה כְּגַרְגַּר הַחַרְדָּל" הייתם יכולים לצוות על עץ שקמה להיעתק ולהישתל בים והיא הייתה מצייתת לכם ונשתלת בים (לוקאס י"ז 3–7). התנאי לאמונה בדרגה גבוה כזו, היא ציות לאלוהים, לכן, המשל מצביע על כך "שגם הטובים שבין עבדי אלוהים עדיין אינם ראויים, כיוון שעשו המוטל עליהם בלבד ולא מעבר לכך". איש אינו יכול "לחייב את אלוהים במשהו, ללא כל קשר עד כמה הוא מוסרי או שקד באמונה".
ויליאם ברקלי (תאולוג סקוטי שחי בתחילת המאה העשרים, סופר, שדרן רדיו, כומר ופרופסור לתאולוגיה) מייחס את המשל לפסוק האחרון של המזמור של אייזק ווטס (כומר נוצרי שחי בסוף המאה ה-17 תחילת המאה ה-18, כתב כ-750 מזמורים שחלקם מושרים עד היום בטקסים כנסייתיים ותורגמו לשפות רבות) "כאשר אני סוקר את הצלב הנפלא":
בהתאם לטבעי שלי 
 הקרבן שלי עלוב כל כך 
 האהבה הנפלאה כה אלוהית 
 תובעת את נפשי, את חיי, את כל כולי
המקור באנגלית
5. Were the whole Realm of Nature mine,
That were a Present far too small;
 Love so amazing, so divine,
Demands my Soul, my Life, my All.
הביטוי "עבדים אין מועיל בם" בפסוק האחרון של המשל מצוי בשימוש ליטורגי נרחב: כגון בליטורגיה של יוחנן כריסוסטומוס.
הסופר המקראי הסקוטי ויליאם ניקול מתייחס למשל זה, כאל "משל השירות הנוסף".
ראו גם

ישו
הברית החדשה
הבשורה על-פי לוקאס
משלי ישו
משל שני בעלי החוב
משל העבד הנאמן
משל גרגר החרדל
הערות שוליים

↑  לוקס י"ז 6-3: "3 הִשָּׁמְרוּ לְנַפְשׁוֹתֵיכֶם כִּי־יֶחֱטָא לְךָ אָחִיךָ הוֹכַח לוֹ וְאִם־יִנָּחֵם מְחֹל לוֹ׃ 4 וְכִי־יֶחֱטָא לְךָ שֶׁבַע פְּעָמִים בַּיּוֹם וְשָׁב אֵלֶיךָ שֶׁבַע פְּעָמִים בַּיּוֹם וְאָמַר נִחָמְתִּי וּמָחַלְתָּ לּוֹ׃ 5 וַיֹּאמְרוּ הַשְּׁלִיחִים אֶל־הָאָדוֹן הוֹסֵף לָנוּ אֱמוּנָה׃ 6 וַיֹּאמֶר הָאָדוֹן לוּ־הָיְתָה לָכֶם אֱמוּנָה כְּגַרְגַּר הַחַרְדָּל אָז תֹּאמְרוּ אֶל־הַשִּׁקְמָה הַזֹּאת הֵעָקְרִי וְהִשָּׁתְלִי בְּתוֹךְ הַיָּם וְתִשְׁמַע לָכֶם׃

"
↑  Arland J. Hultgren, The Parables of Jesus: A Commentary, Eerdmans Publishing, 2002, ISBN 0-8028-6077-X, p. 251.
↑  Mark Black, Luke, College Press, 1996, ISBN 0-89900-630-2, p. 285.
↑  William Barclay, The Gospel of Luke, Westminster John Knox Press, 2001, ISBN 0-664-22487-3, p. 257.
↑  The divine liturgy of our father Saint John Chyrsostom, Byzantine Seminary Press, 1965 (אורכב 15.07.2011 בארכיון Wayback Machine), footnote 100.
↑  Nicoll, W., The Expositor's Greek Testament on Luke 17, accessed 4 July 2018
מפעל לימוד משנה יומית והלכה יומית

"מפעל לימוד משנה יומית והלכה יומית" הוא ארגון יהודי לעידוד לימוד יומי קבוע של משניות והלכות, בקרב הציבור הרחב. כיום, נקרא הארגון "קביעותא".
משנה יומית

הנהגת לימוד של משנה יומית הוצעה לראשונה על ידי הרב אריה צבי פרומר בתרצ"ד. היא החלה בפועל בכ"ח בסיון תרצ"ח, בחגיגות השלמת המחזור השני של הדף היומי, שהונהג על ידי קודמו של הרב פרומר בראשות ישיבת חכמי לובלין, הרב מאיר שפירא. לימוד המשנה היומית הוצע מכיוון שישנן מסכתות משני סדרים - סדר זרעים וסדר טהרות וכן מסכתות נוספות שאין עליהן גמרא ומשום כך לא נכללות בלימוד הדף היומי.
בחג השבועות תש"ז הציע הרב יונה שטנצל להגשים את יוזמת פרומר, שהיה רבו וקרוב משפחתו, כך שלומדי הדף היומי ילמדו מדי יום משנה אחת מסדרי זרעים וטהרות ומשאר המסכתות שאין עליהן גמרא, ושאר הציבור ילמד את כל שישה סדרי המשנה בקצב של שתי משניות ביום, כדי להנציח את ששת המליונים שנרצחו בשואה. "משנה" היא אותיות "נשמה", ולימוד שישה סדרי משנה מתאים לעילוי נשמת ששת המיליונים נרצחי השואה - סדר משניות אחד כנגד כל מיליון נספים. מחזור הלימוד הוא בן שש שנים.
הרב שטנצל הפיץ בקרב ניצולי שואה כרוז שכותרתו "שמע ישראל!", ובין השאר נאמר בו:
לימוד המשנה היומית זכה להסכמות של רבנים רבים, בהם האמרי אמת, רבי איסר זלמן מלצר, הרב זליג ראובן בנגיס, רבי משה פיינשטיין, הרב דב בריש וידנפלד, הרב יעקב משה חרל"פ, רבי שלמה זלמן אוירבך, הרב בן-ציון מאיר חי עוזיאל.
הלכה יומית

המחזור הראשון של לימוד ההלכה היומית החל בשנת תשי"ד. את סדר הלימוד קבע החזון איש.
מתוך מאמר שפרסם הרב שטנצל בלוח הראשון של סדר לימוד ההלכה היומית:
הלימוד הקבוע כולל שלוש הלכות (-סעיפים) מדי יום מתוך שולחן ערוך חלק אורח חיים - עם או בלי פירוש משנה ברורה. בסיום לימוד שולחן ערוך אורח חיים, מתחילים הלומדים במשך תקופה קצרה בלימוד חמש הלכות (-סעיפים) של חלקים מתוך קיצור שולחן ערוך - הלכות הנוגעות לאורח החיים היומי שאינן מופיעות בשולחן ערוך אורח חיים עצמו. אחת לארבע וחצי שנים מסיימים הלומדים את המחזור המלא של לימוד הלכה יומית: ארבע שנים ללימוד שולחן ערוך אורח חיים, וחצי שנה ללימוד חלקים מתוך קיצור שולחן ערוך. הלימוד מתנהל בשיעורים בבית כנסת ובלימוד עצמי. כיום ניתן גם להאזין לשיעור להלכה היומית דרך קו הטלפון במסגרת קול הדף, קול הלשון ועוד.
ביוזמת הרב שטנצל תמכו בין היתר החזון איש, הרב משה פיינשטיין, הרב דב בריש ווידנפלד, הרב עובדיה יוסף והרב שמואל הלוי ואזנר.
פעילות הארגון

בשנת תש"ע הוסיף הארגון לשמו את השם קביעותא.
הארגון מפרסם עלון לימוד שבועי המכיל עיונים, ביאורים ומבחנים למבוגרים ולילדים במשנה, בהלכה היומית ועוד. הארגון מדפיס ספרי לימוד וחוברות הדרכה ומפיק קמפייני פרסום. מדי שנה הוא מפיץ אלפי לוחות של סדר הלימוד השנתי של המשנה היומית וההלכה היומית. הארגון מפעיל קו תוכן ואתר המכילים מידע, שיעורים ומבחנים. הוא עורך מבחנים ארציים לנוער במשניות.
יושב ראש הארגון משנת תשס"ז הוא ישעיהו המאירי, חתנו של הרב שלמה שטנצל.
בנו של הרב שלמה שטנצל, יונתן, פעיל בארגון "אמר אביי", המפעיל גם הוא קו עם שיעורים במשנה ובהלכה היומית לצד תכנים תורניים נוספים ופעילות חסד.
בשנת תש"פ יזם יצחק סילמן, מראשי הארגון, סדר לימוד יומי נוסף, "מִשְׁנָתִִית - משנה בשנה", המציע מסלולים נוספים של לימוד ששת סדרי המשנה בשנה אחת, פשוטה או מעוברת.
בתחילת שנת תשפ"ב הושק סדר לימוד חדש, "מִשְׁנָתַַיִים - ש"ס משנה בשנתיים", המציע מסלולים של לימוד ש"ס משניות בשנתיים.
מחזורי הלימוד של המשנה היומית
| 0 | 1 | 2 |
| --- | --- | --- |
| מחזור | תאריך התחלה | תאריך סיום |
| המחזור ה-1 | ו' בסיוון ה'תש"ז | כ"ז בשבט ה'תשי"ג |
| המחזור ה-2 | כ"ח בשבט ה'תשי"ג | כ"ו בחשוון ה'תשי"ט |
| המחזור ה-3 | כ"ז בחשוון ה'תשי"ט | כ"ז באב ה'תשכ"ד |
| המחזור ה-4 | כ"ח באב ה'תשכ"ד | כ"ו בניסן ה'תש"ל |
| המחזור ה-5 | כ"ז בניסן ה'תש"ל | כ"ה בשבט ה'תשל"ו |
| המחזור ה-6 | כ"ו בשבט ה'תשל"ו | כ"ה בתשרי ה'תשמ"ב |
| המחזור ה-7 | כ"ו בתשרי ה'תשמ"ב | כ"ג בתמוז ה'תשמ"ז |
| המחזור ה-8 | כ"ד בתמוז ה'תשמ"ז | כ"ד בניסן ה'תשנ"ג |
| המחזור ה-9 | כ"ה בניסן ה'תשנ"ג | כ"ב בטבת ה'תשנ"ט |
| המחזור ה-10 | כ"ג בטבת ה'תשנ"ט | כ"א בתשרי ה'תשס"ה |
| המחזור ה-11 | כ"ב בתשרי ה'תשס"ה | כ"א בתמוז ה'תש"ע |
| המחזור ה-12 | כ"ב בתמוז ה'תש"ע | י"ט באדר ב' ה'תשע"ו |
| המחזור ה-13 | כ' באדר ב' ה'תשע"ו | כ' בטבת ה'תשפ"ב |
| המחזור ה-14 (נוכחי) | כ"א בטבת ה'תשפ"ב | י"ח באלול ה'תשפ"ז |
| המחזור ה-15 | י"ט באלול ה'תשפ"ז | י"ט בסיוון ה'תשצ"ג |
מחזורי הלימוד של ההלכה היומית
| 0 | 1 | 2 |
| --- | --- | --- |
| מחזור | תאריך התחלה | תאריך סיום |
| המחזור ה-1 | ט"ו באב ה'תשי"ד | ט' בשבט ה'תשי"ט |
| המחזור ה-2 | י' בשבט ה'תשי"ט | כ"ג בסיוון ה'תשכ"ג |
| המחזור ה-3 | כ"ד בסיוון ה'תשכ"ג | י"א בחשוון ה'תשכ"ח |
| המחזור ה-4 | י"ב בחשוון ה'תשכ"ח | א באייר ה'תשל"ב |
| המחזור ה-5 | ב' באייר ה'תשל"ב | י"ח באלול ה'תשל"ו |
| המחזור ה-6 | י"ט באלול ה'תשל"ו | ח' באדר א' ה'תשמ"א |
| המחזור ה-7 | ט' באדר א' ה'תשמ"א | כ"ו בתמוז ה'תשמ"ה |
| המחזור ה-8 | כ"ז בתמוז ה'תשמ"ה | ט"ו בכסלו ה'תש"ן |
| המחזור ה-9 | ט"ז בכסלו ה'תש"ן | ד' בסיוון ה'תשנ"ד |
| המחזור ה-10 | ה' בסיוון ה'תשנ"ד | כ"ג בתשרי ה'תשנ"ט |
| המחזור ה-11 | כ"ד בתשרי ה'תשנ"ט | י' באדר ב' ה'תשס"ג |
| המחזור ה-12 | י"א באדר ב' ה'תשס"ג | כ"ט באב ה'תשס"ז |
| המחזור ה-13 | ל' באב ה'תשס"ז | י"ז בטבת ה'תשע"ב |
| המחזור ה-14 | י"ח בטבת ה'תשע"ב | ו' בסיוון ה'תשע"ו |
| המחזור ה-15 | ז' בסיוון ה'תשע"ו | כ"ד בחשוון ה'תשפ"א |
| המחזור ה-16 (נוכחי) | כ"ה בחשוון ה'תשפ"א | י"ד בניסן ה'תשפ"ה |
| המחזור ה-17 | ט"ו בניסן ה'תשפ"ה | ב' בתשרי ה'תש"ץ |
הערות שוליים

↑  משנה להשלמת הש"ס חלק ראשון
↑  משנה להשלמת הש"ס חלק שני
↑  דברי הגאון מקוז'יקלוב
↑  קונטרס משנה שלמה - עיונים להלכה מתוך המשנה היומית, באתר hebrewbooks
↑  שיעורי 'אמר אביי', באתר קול הלשון
↑  הרב איתן ציקוני, קישור לתכנת לימוד 'משנתית - משנה בשנה', באתר חזון שמים, ‏2020; ref>תורה אחת - מעבר לדף הורדת קובץ, באתר go.tora1.comתורה אחת - מעבר לדף הורדת קובץ, באתר go.tora1.comתורה אחת - מעבר לדף הורדת קובץ, באתר go.tora1.com
↑  פרטי תכנית הלימוד 'משנתית', באתר פורטל הדף היומי, ‏2020
↑  ארי טננבוים, השקת סדר הלימוד 'משנתיים - ש"ס משנה בשנתיים', באתר רדיו 'קול חי', ‏5.10.21
↑  עמנואל שילה, המשנה וההלכה היומית, באתר ערוץ 7, ‏2010
↑  אליהו דורדק, כוחה של משנה, באתר ערוץ 7, ‏2016
↑  דביר עמר, הווי רץ למשנה - המחזור הי"ד במשנה היומית, באתר ערוץ 7, ‏י"ב בטבת תשפ"ב, 16.12.21
↑  ידידיה מאיר, זאת התורה תהא מונגשת: המשנה היומית - עם 'משניות קהתי', באתר ערוץ 7, ‏י"ט בטבת תשפ"ב, 23.12.21
↑  אבי יעקב, הרב יצחק סילמן למשה בן לולו: המשנה היומית - מאז ועד היום, באתר רדיו קול חי, ‏י״ט בטבת תשפ״ב 23.12.2021
↑  ישראל נח חסידים, גלריה מסיום ש"ס משניות בבית מרן הגר"ח קנייבסקי, באתר רדיו קול חי, ‏י״ד בטבת תשפ״ב 18.12.2021
↑  כנס מטעם ארגון קביעותא, באתר jdn
↑  הרב יונתן שטנצל - שיעורים במשנה היומית בעברית, באתר קול הלשון
↑  הרב שבח שוורץ - שיעורים במשנה היומית באידיש, באתר קול הלשון
↑  הרב יעקב בוצ'קובסקי - שיעורי 'משנתית - ש"ס בשנה' - 12 משניות ביום, באתר קול הלשון
הרב משה פיינשטיין בקריאה ללמוד הלכה יומית
נהר רובירונזה

| --- | --- |
אין תמונה חופשית
 מידע כללי
 אורך:  110 קילומטרים
 שפך:  רורובו 
 מדינות באגן הניקוז:  בורונדי, טנזניה 
 
נהר רובירונזה (במרכז למטה)
נהר הרובירונצה (או לוויורנצה) הוא נהר באפריקה, שנחשב בעיני חלק מהחוקרים למקור הרחוק ביותר של הנילוס, אחד משני הנהרות הארוכים בעולם (לצד נהר האמזונאס). הוא נובע מהר קיקיזי בבורונדי, וזורם דרך נהר הרורובו אל נהר קאגרה בטנזניה, ומשם אל אגם ויקטוריה.
מקום נביעת הנהר
מקום נביעת הנהר מסומן בפירמידה.
הערות שוליים

↑  "Encarta online encyclopedia". אורכב מ-המקור ב-2008-05-13. נבדק ב-2019-11-19.
↑  NILE
ערך זה הוא קצרמרבנושא נהרות ונחלים ובנושא גאוגרפיה של אפריקה. אתם מוזמנים לתרום לוויקיפדיה ו.
נגד בדידות - מחשבות

| --- | --- |

 מידע כללי
 מאת:  גדי טאוב
 סוגה:  מסות וסיפורים קצרים
 הוצאה
 הוצאה:  הוצאת משכל
 תאריך הוצאה:  2016
 מספר עמודים:  221
 מהדורות נוספות
 מספר כרכים:  1
 קישורים חיצוניים
 מסת"ב:  מסת"ב 9789655642247
 הספרייה הלאומית:  003902095
נגד בדידות - מחשבות הוא ספר מאת גדי טאוב הכולל אוסף של מסות וסיפורים על הכמיהה לאהבה, לקשר אנושי ותחושת הביחד, ועל החששות והקשיים למימושה. הספר יצא לאור בעברית בשנת 2016 בהוצאת משכל.
הספר מהווה מעין המשך לספר נגד בדידות - רשמים, שפרסם המחבר בשנת 2011.
הספר

המחבר סיפר שבתחילה חשב לקרוא לספר 'נגד בדידות - מחשבות' בשם "'נגד אינדיבידואליזם". הספר מורכב מאוסף חיבורים ומאמרים של טאוב, והם מעלים מחשבות ותובנות חדשות על מחיר ה"בדידות" וה"אינדוידואליזם".
יצחק מור כתב בביקורת לספר:
”טאוב מתעקש לפסוע בשדה המציאות וללמוד מהניסיון ההיסטורי, הפסיכולוגי והתרבותי. הוא מראה כיצד דווקא שיקום הסמכות החברתית מאפשר את שיקום החירות האישית, וכיצד היכולת להתאגד, לקיים יחסי גומלין, ליצור קשר, היא המפתח למימוש עצמי מלא. האינדיבידואליזם אינו חטא, תועלתו מרובה מנזקיו – אבל טאוב מבקש להראות שהוא אולי מוערך יתר על המידה.”
הערות שוליים

↑  יותם שווימר, קוראים עתידות, באתר ynet, 31 בדצמבר 2010
משל קטן

|  מידע כללי |
| --- | --- |
 מאת:  פרנץ קפקא 
 שפת המקור:  גרמנית 
 סוגה:  סיפור קצר 
 הוצאה
 תאריך הוצאה:  1931 
 הוצאה בעברית
 הוצאה:  תיאור של מאבק, הוצאת שוקן
 
"משל קטן" (בגרמנית: Kleine Fabel) הוא סיפור קצר שנכתב על ידי פרנץ קפקא, ככל הנראה בשנת 1920. הסיפור, שאורכו פסקה אחת, פורסם לאחר מותו של קפקא על ידי מקס ברוד, שגם נתן לו את שמו.
הסיפור תורגם לעברית על ידי אברהם כרמל כחלק מהקובץ "תיאור של מאבק", בהוצאת שוקן.
הסיפור

"אוח", אמר העכבר, "העולם הולך וקָטֵן מיום ליום. בתחילה הוא היה כל כך גדול שפחדתי, המשכתי לרוץ ולרוץ, ושמחתי כשראיתי מימין ומשמאל קירות במרחק, אבל הקירות הארוכים האלה הצטמצמו כל כך מהר שאני כבר בחדר האחרון, ושם בפינה עומדת המלכודת שאליה אני רץ."
"אתה רק צריך לשנות את הכיוון שלך," אמר החתול, ואכל אותו.
בתרבות

דייוויד פוסטר וואלאס דן בסיפור זה במאמר שפורסם בעברית כחלק מהאוסף טבעו של הכיף, בהוצאת הקיבוץ המאוחד.
קיים עיבוד קומיקס לסיפור, שאויר על ידי פיטר קופר, כחלק מהקובץ- Give It Up! .
הערות שוליים

↑  פרנץ קפקא, תיאור של מאבק, ישראל: הוצאת שוקן
↑   עמוס טלשיר, שפי גור-ארי, משל קטן, באתר הארץ, 14 ביוני 2020
↑  דיוויד פוסטר וואלאס, טבעו של הכיף, ישראל: הוצאת הקיבוץ המאוחד, 2018
משל הסעודה הגדולה

ציור של משל הסעודה הגדולה, על ידי צייר הולנדי אנונימי, מוזיאון לאומי בוורשה
משל הסעודה הגדולה הוא אחד ממשלי ישו ומצוטט בבשורה על-פי מתי ובבשורה על-פי לוקאס.
וריאציה של המשל מופיעה גם בבשורה על פי תומאס.
המשל

בבשורה על פי מתי מסופר המשל כך:
וַיֹּסֶף יֵשׁוּעַ דַּבֵּר אֲלֵיהֶם בִּמְשָׁלִים וַיַּעַן וַיֹּאמַר׃ 2 דּוֹמָה מַלְכוּת הַשָׁמַיִם לְמֶלֶךְ בָּשָׂר וָדָם אֲשֶׁר־עָשָׂה חֲתֻנָּה לִבְנוֹ׃ 3 וַיִּשְׁלַח אֶת־עֲבָדָיו לִקְרֹא הַקְּרוּאִים אֶל־הַחֲתֻנָּה וְלֹא אָבוּ לָבוֹא׃ 4 וַיֹּסֶף שְׁלֹחַ עֲבָדִים אֲחֵרִים לֵאמֹר אִמְרוּ אֶל־הַקְּרוּאִים הִנֵּה עָרַכְתִּי אֶת־סְעוּדָתִי שְׁוָרַי וּמְרִיאַי טְבוּחִים וְהַכֹּל מוּכָן בֹּאוֹ אֶל־הַחֲתֻנָּה׃ 5 וְהֵם לֹא־שָׁתוּ לִבָּם לָזֹאת וַיֵּלְכוּ לָהֶם זֶה אֶל־שָׂדֵהוּ וְזֶה אֶל־מִסְחָרוֹ׃ 6 וְהַנִּשְׁאָרִים תָּפְשׂוֹּ אֶת־עֲבָדָיו וַיִּתְעַלְּלוּ בָם וַיַּהַרְגוּם׃ 7 וַיִּקְצֹף הַמֶּלֶךְ וַיִּשְׁלַח צִבְאוֹתָיו וַיְאַבֵּד אֶת־הַמְרַצְּחִים הָהֵם וְאֶת־עִירָם שָׂרַף בָּאֵשׁ׃ 8 אָז אָמַר אֶל־עֲבָדָיו הֵן הַחֲתֻנָּה מוּכָנָה וְהַקְּרוּאִים לֹא הָיוּ רְאוּיִם לָהּ׃ 9 לָכֵן לְכוּ־נָא לְרָאשֵׁי הַדְּרָכִים וְכָל־אִישׁ אֲשֶׁר תִּמְצְאוּ קִרְאוּ אֶל־הַחֲתֻנָּה׃ 10 וַיֵּצְאוּ הָעֲבָדִים הָהֵם אֶל־הַדְּרָכִים וַיַּאַסְפוּ אֶת־כֹּל אֲשֶׁר מָצְאוּ גַּם־רָעִים גַּם־טוֹבִים וַיִּמָּלֵא בֵית־הַחֲתֻנָּה מְסֻבִּים׃ 11 וַיְהִי כְּבוֹא הַמֶּלֶךְ לִרְאוֹת אֶת־הַמְסֻבִּים וַיַּרְא בָּהֶם אִישׁ אֲשֶׁר אֵינֶנּוּ לָבוּשׁ בִּגְדֵי חֲתֻנָּה׃ 12 וַיֹּאמֶר אֵלָיו רֵעִי אֵיךְ בָּאתָ הֵנָּה וְאֵין עָלֶיךָ בִּגְדֵי חֲתֻנָּה וַיֵּאָלַם׃ 13 וַיֹּאמֶר הַמֶּלֶךְ לַמְשָׁרֲתִים אִסְרוּ יָדָיו וְרַגְלָיו וּנְשָׂאתֶם וְהִשְׁלַכְתֶּם אוֹתוֹ אֶל־הַחשֶׁךְ הַחִיצוֹן שָׁם תִּהְיֶה הַיְלָלָה וַחֲרֹק הַשִׁנָּיִם׃ 14 כִּי רַבִּים הֵם הַקְּרוּאִים וּמְעַטִּים הַנִּבְחָרִים׃
בבשורה על פי לוקס מופיעה גרסה מצומצמת יותר:
וְהוּא אָמַר אֵלָיו אִישׁ אֶחָד עָשָׂה סְעוּדָה גְדוֹלָה וַיִּקְרָא לָרַבִּים׃ 17 וַיִּשְׁלַח אֶת־עַבְדּוֹ לְעֵת הַסְּעוּדָה אֶל־הַקְּרוּאִים לֵאמֹר בֹּאוּ כִּי־הַכֹּל מוּכָן׃ 18 וַיָּחֵלּוּ כֻלָּם יַחְדָּו לְהִתְנַצֵּל וַיֹּאמֶר אֵלָיו הָרִאשׁוֹן שָׂדֶה קָנִיתִי וַהֲלֹא אֵצֵא לִרְאֹתוֹ אֲבַקֵּשׁ מִמְּךָ נַקֵּנִי׃ 19 וְאַחֵר אָמָר חֲמֵשֶׁת צִמְדֵי־בָקָר קָנִיתִי וַאֲנִי הֹלֵךְ לִבְחֹן אוֹתָם אֲבַקֵּשׁ מִמְּךָ נַקֵּנִי׃ 20 וְאַחֵר אָמָר אִשָּׁה לָקַחְתִּי וּבִגְלַל הַדָּבָר הַזֶּה לֹא אוּכַל לָבוֹא׃ 21 וַיָּבֹא הָעֶבֶד וַיַּגֵּד אֶת־הַדְּבָרִים הָאֵלֶּה לַאדֹנָיו וַיִּקְצֹף בַּעַל הַבַּיִת וַיֹּאמֶר אֶל־עַבְדּוֹ מַהֵר צֵא אֶל־רְחֹבוֹת הָעִיר וְאֶל־חוּצוֹתֶיהָ וְהָבֵא הֵנָּה אֶת־הָעֲנִיִּים וְאֶת־הַנִּדְכָּאִים וְאֶת־הַעִוְרִים וְאֶת־הַפִּסְחִים׃ 22 וַיֹּאמֶר הָעֶבֶד אֲדֹנִי כַּאֲשֶׁר צִוִּיתָ כֵּן נַעֲשָׂה וְיֶשׁ־עוֹד מָקוֹם׃ 23 וַיֹּאמֶר הָאָדוֹן אֶל־הָעָבֶד צֵא אֶל־הַדְּרָכִים וְאֶל־הַגְּדֵרוֹת וּפְצֹר בָּהֶם לָבוֹא לְמַעַן יִמָּלֵא בֵיתִי׃ 24 כִּי אֲנִי אֹמֵר לָכֶם אֵין אֶחָד מִן־הָאֲנָשִׁים הַקְּרוּאִים הָהֵם אֲשֶׁר יִטְעַם סְעוּדָתִי׃
הנמשל

המשל נועד להוכיח את חכמי ישראל והפרושים שדחו את שליחותו של ישו ואת המסר שהביא מאלוהים. בנמשל, האדון הוא אלוהים והסעודה שהוא עורך היא הסמל המקובל לחיי הנצח או לגן העדן, כעין סעודת בשרו של לווייתן שמוזכרת בתלמוד בבלי. המוזמנים הם אלו שכבר משתייכים לקבוצה הנבחרת של המלך, כלומר היהודים, אולם הם מסרבים להכיר בקריאתו של המלך ושליחיו. או אז קורא האדון לכל מי שמוכן לשמוע ומזמין אותו לסעודה, כלומר על פי ישו, הגאולה תגיע לכל מי שמאמין בו, בין שהוא יהודי ובין שאינו יהודי, אך אלו שאינם מאמינים, לא ייגאלו.
כמו כן, ניכרת תוכחה על העדפת חיי העולם הזה, כגון העיסוק בשדה, במסחר ובנשים, על פני הציות לדבר אלוהים, וכפי שנאמר בדרשה על ההר, ”לֹא תּוּכְלוּ עֲבוֹד אֶת־הָאֱלֹהִים וְאֶת־הַמָּמוֹן” (מתי, 6, 24).
אמנות

המשל מופיע בתחריטים של יאן לאוקן ובציורים של ג'ון אוורט מיליי ושל ברנרדו קוואלינו (Bernardo Cavallino).
הערות שוליים

↑  מתי, כב, 1-14
↑  לוקס יד, 16-24
↑  תומאס, 64
↑  תלמוד בבלי, מסכת בבא בתרא, דף ע"ד, עמוד ב'
↑  Robert H. Stein, An Introduction to the Parables of Jesus, עמוד 91
↑  R. T. France, The Gospel According to Matthew: An introduction and commentary, עמוד 312
| --- | --- |
בקרת זהויות :  NLI: 987007540905905171  BnF: cb16502969s (data)  LCCN: sh85057013 
משל הסעודה הגדולה, תחריט של ג'ון אוורט מיליי
משל הפועלים בכרם

ציור של המשל, על ידי ג'ייקוב ווילמסזון דה ווט, מאמצע המאה ה-17
משל הפועלים בכרם (נקרא גם משל העובדים בכרם או משל המעסיק הנדיב) הוא אחד ממשלי ישו המופיע בבשורת מתי בברית החדשה.
במתי כ' 1–16 אומר ישו: ש"פועלים" שהוזמנו לעבוד בכרם (המייצג במשל את מלכות השמים), ללא קשר עד כמה מאוחר בסוף היום, יקבלו שכר (או גמול במלכות שמים) זהה לאלה שעבדו את הזמן הרב ביותר (או אלה שהיו נאמנים זמן רב).
טקסט

1 כִּי דוֹמָה מַלְכוּת הַשָׁמַיִם לְאִישׁ בַּעַל־בָּיִת אֲשֶׁר הִשְׁכִּים בַּבֹּקֶר וַיֵּצֵא לִשְׂכֹּר פֹּעֲלִים לְכַרְמוֹ׃ 2 וַיִּפְסַק עִם הַפֹּעֲלִים דִּינָר לַיּוֹם וַיִּשְׁלָחֵם אֶל־כַּרְמוֹ׃ 3 וַיֵּצֵא בַּשָׁעָה הַשְׁלִישִׁית וַיַּרְא אֲחֵרִים עֹמְדִים בְּטֵלִים בַּשּׁוּק׃4 וַיֹּאמֶר לָהֶם לְכוּ גַם־אַתֶּם אֶל־כַּרְמִי וַאֲנִי אֶתֵּן לָכֶם כַּמִּשְׁפָּט וַיֵּלֵכוּ׃ 5וַיֵּצֵא גַּם בַּשָׁעָה הַשִׁשִׁית גַּם בַּתְּשִׁיעִית וַּיַעַשׂ כַּדָּבָר הַזֶּה׃ 6 וַיֵּצֵא בִּשְׁעַת עַשְׁתֵּי עֶשְׂרֵה וַיִּמְצָא אֲחֵרִים עֹמְדִים וַיֹּאמֶר אֲלֵיהֶם לָמָה אַתֶּם עֹמְדִים פֹּה בְּטֵלִים כָּל־הַיּוֹם׃ 7 וַיֹּאמְרוּ לוֹ כִּי לֹא־שָׂכַר אוֹתָנוּ אִישׁ וַיֹּאמֶר אֲלֵיהֶם לְכוּ גַם־אַתֶּם אֶל־הַכֶּרֶם וְשְׂכַרְכֶם יֻתַּן לָכֶם׃ 8 וַיְהִי בָעֶרֶב וַיֹּאמֶר בַּעַל הַכֶּרֶם אֶל־פְּקִידוֹ קְרָא אֶת־הַפֹּעֲלִים וְתֵן לָהֶם אֶת־שְׂכָרָם הָחֵל בָּאַחֲרוֹנִים וְכַלֵּה בָּרִאשׁוֹנִים׃ 9 וַיָּבֹאוּ הַנִּשְׂכָּרִים בִּשְׁעַת אַחַת עֶשְׂרֵה וַיִּקְחוּ אִישׁ אִישׁ דִּינָר אֶחָד׃ 10 וּבְבֹא הָרִאשׁוֹנִים דִּמּוּ בְנַפְשָׁם כִּי יִקְחוּ יוֹתֵר וַיִּקְחוּ גַּם־הֵם אִישׁ אִישׁ דִּינָר אֶחָד׃ 11 וַיְהִי בְקַחְתָּם וַיִּלּוֹנוּ עַל־בַּעַל הַבַּיִת לֵאמֹר׃ 12אֵלֶּה הָאַחֲרוֹנִים לֹא עָשׂוֹּ כִּי אִם־שָׁעָה אֶחָת וְאַתָּה הִשְׁוִיתָ אֹתָם לָנוּ אֲשֶׁר סָבַלְנוּ אֶת־טֹרַח הַיּוֹם וְחֻמּוֹ׃ 13 וַיַּעַן וַיֹּאמֶר אֶל־אֶחָד מֵהֶם רֵעִי לֹא הוֹנֵיתִי אֹתָךְ הֲלֹא דִינָר פָּסַקְתָּ עִמִּי׃ 14 קַח אֶת־שֶׁלְּךָ וָלֵךְ וַאֲנִי רְצוֹנִי שֶׁאֶתֵּן לָזֶה הָאַחֲרוֹן כָּמוֹךָ׃ 15 הֲלֹא אוּכַל לַעֲשׂוֹת בְּשֶׁלִּי כִּרְצוֹנִי הַאִם־תֵּרַע עֵינְךָ עַל־אֲשֶׁר טוֹב אָנִי׃ 16 כֵּן יִהְיוּ הָאַחֲרוֹנִים רִאשׁוֹנִים וְהָרִאשׁוֹנִים יִהְיוּ אַחֲרוֹנִים (כִּי־רַבִּים הֵם הַקְּרוּאִים וּמְעַטִּים הַנִּבְחָרִים)׃